

Na osnovu člana 29 stav 2Zakona o državnoj imovini ( “Sl. list Crne Gore”, br. 21/09, 40/11 ), člana 38 stav 1 tačka 9 Zakona o lokalnoj samoupravi (“Sl. list Crne Gore “, br.02/18) i člana 48 stav 1 alineja 12 Statuta Glavnog grada (“Sl. list RCG – Opštinski propisi”, br. 28/06 i “Sl. list Crne Gore – Opštinski propisi”, br.39/10, 18/12, 38/17)**,** Skupština Glavnog grada – Podgorice, na sjednici održanoj \_\_\_\_\_\_\_\_2019. godine, donijela je

### O D L U K U

**o davanju saglasnosti za zasnivanje stvarne službenosti na neodređeno vrijeme uz naknadu na dijelu katastarskih parcela broj 4407/2, broj 4411/1, broj 4462/2, broj 4462/1, broj 4478 i broj 4479 KO Podgorica III**

**Član 1**

Glavni grad – Podgorica, kao nosilac prava raspolaganja, daje saglasnost za zasnivanje stvarne službenosti na dijelu katastarskih parcela broj 4407/2, broj 4411/1, broj 4462/2, broj 4462/1, broj 4478 i broj 4479 KO Podgorica III radi postavljanja NN kablovskog voda od trafostanice MBTS 10/0,4 kV GSP PETROL do PMO na granici vlasništva za napajanje električnom energijom poslovnog objekta Pošte Crne Gore na dijelu katastarske parcele broj 4483 KO Pogorica III, koja lokacija je određena Odlukom Gradonačelnika Glavnog grada-Podgorice o određivanju lokacije sa elementima urbanističko tehničkih uslova za izgradnju lokalnog objekta od opšteg interesa, br. 01-031/18-7247 od dana 18. oktobra 2018. godine.

**Član 2**

Ovlašćuje se Direkcija za imovinu Glavnog grada da zaključi ugovor o zasnivanju stvarne službenosti na neodređeno vrijeme uz naknadu, sa privrednim društvom “Erlang” d.o.o, kojim će biti regulisana obaveza da se nepokretnosti, nakon završetka radova (iskopa i postavljanja kablovskih vodova), vrate u prvobitno stanje, kao i obaveza plaćanja naknade u skladu sa procjenom Komisije za procjenu vrijednosti građevinskog zemljišta i objekata u imovini Glavnog grada-Podgorice.

**Član 3**

 Ova odluka stupa na snagu danom objavljivanja u »Službenom listu Crne Gore – opštinski propisi«.

Broj: 01– 030/19–\_\_\_\_\_\_\_\_

Podgorica,\_\_\_\_\_\_\_2019.godine

**SKUPŠTINA GLAVNOG GRADA – PODGORICE**

**PREDSJEDNIK SKUPŠTINE,**

 **dr Đorđe SUHIH**

### O b r a z l o ž e nj e

Pravni osnov za donošenje ove odluke sadržan je u članu 29 stav 2 Zakona o državnoj imovini, kojim je propisano da nepokretnim i pokretnim stvarima i drugim dobrima u državnoj imovini, na kojima određena svojinska ovlašćenja vrši opština, raspolaže nadležni organ opštine u skladu sa ovim zakonom i statutom ( raspolaganje shodno članu 10 tačka 12 istog zakona obuhvata i pravo službenosti ), kao i u članu 38 stav 1 tačka 9 Zakona o lokalnoj samoupravi i članu 48 stav 1 tačka 12 Statuta Glavnog grada, kojim je propisano da Skupština raspolaže imovinom.

Privredno društvo „Erlang“ d.o.o, obratilo se Direkciji za imovinu Glavnog grada - Podgorice, zahtjevom broj 13-460/18-298 od dana 26. oktobra 2018.godine, za uspostavu službenosti radi postavljanja NN kablovskog voda od trafostanice MBTS 10/0,4 kV GSP PETROL do PMO na granici vlasništva za napajanje električnom energijom poslovnog objekta Pošte Crne Gore na dijelu katastarske parcele broj 4483 KO Pogorica III, koja lokacija je određena Odlukom Gradonačelnika Glavnog grada-Podgorice o određivanju lokacije sa elementima urbanističko tehničkih uslova za izgradnju lokalnog objekta od opšteg interesa, br. 01-031/18-7247 od dana 18. oktobra 2018. godine.

Uz zahtjev su dostavljeni Odluka Gradonačelnika Glavnog grada-Podgorice o određivanju lokacije sa elementima urbanističko tehničkih uslova za izgradnju lokalnog objekta od opšteg interesa, br. 01-031/18-7247 od dana 18. oktobra 2018. godine, kao i geodetski elaborat, kojim je dat grafički prikaz dijela katastarskih parcela broj 4407/2, broj 4411/1, broj 4462/2, broj 4462/1, broj 4478 i broj 4479 KO Podgorica III, koji je potreban za postavljanje kablovskih vodova.

Shodno Odluci Gradonačelnika Glavnog grada-Podgorice o određivanju lokacije sa elementima urbanističko tehničkih uslova za izgradnju lokalnog objekta od opšteg interesa, br. 01-031/18-7247 od dana 18. oktobra 2018. godine, utvrđeno je da NN kablovski vod ide trasom preko sljedećih katastarskih parcela broj: 4407/3, 4407/2, 4411/1, 4411/2, 4462/2, 4462/1, 4478, 4459/2 i 4479 KO Podgorica III.

Katastarska parcela broj 4407/2 površine 979 m2 upisana je u listu nepokretnosti broj 1426 KO Podgorica III na Glavni grad Podgorica sa pravom svojine, katastarska parcela broj 4411/1 površine 700 m2 upisana je u listu nepokretnosti broj 6146 KO Podgorica III na Glavni grad Podgorica sa pravom svojine, katastarska parcela broj 4462/2 površine 263 m2 upisana je u listu nepokretnosti broj 6581 KO Podgorica III na Glavni grad Podgorica sa pravom svojine, katastarska parcela broj 4462/1 površine 3094 m2 i katastarska parcela broj 4479 površine 7134 m2 upisane su u listu nepokretnosti broj 3217 KO Podgorica III na Glavni grad Podgorica sa pravom svojine, katastarska parcela broj 4478 površine 4074 m2 upisana je u listu nepokretnosti broj 720 KO Podgorica III na Glavni grad Podgorica sa pravom svojine.

Članom 201 stav 1 Zakona o svojinsko-pravnim odnosima (»Sl.list Crne Gore«, br.19/09), propisano je da se stvarna službenost zasniva pravnim poslom, odlukom suda ili drugog državnog organa i održajem.

Članom 2 predložene odluke ovlašćuje se Direkcija za imovinu da zaključi ugovor o zasnivanju stvarne službenosti na neodređeno vrijeme uz naknadu, sa privrednim društvom “Erlang” d.o.o, kojim će biti regulisana obaveza da se nepokretnosti, nakon završetka radova (iskopa i postavljanja kablovskih vodova), vrate u prvobitno stanje, kao i obaveza plaćanja naknade u skladu sa procjenom Komisije za procjenu vrijednosti građevinskog zemljišta i objekata u imovini Glavnog grada-Podgorice.

Na osnovu izloženog, predlaže se Skupštini Glavnog grada – Podgorice da donese odluku o davanju saglasnosti za zasnivanje stvarne službenosti na neodređeno vrijeme uz naknadu na dijelu katastarskih parcela broj 4407/2, broj 4411/1, broj 4462/2, broj 4462/1, broj 4478 i broj 4479 KO Podgorica III.